C 121/6
BG
Официален вестник на Европейския съюз
16.3.2022 г.
ДРУГИ АКТОВЕ
ЕВРОПЕЙСКА КОМИСИЯ Публикуване на съобщение за одобрение на стандартно изменение в продуктовата спецификация на наименование в лозаро-винарския сектор по член 17, параграфи 2 и 3 от Делегиран регламент (ЕС) 2019/33 на Комисията.
(2022/C 121/05) Настоящото съобщение се публикува в съответствие с член 17, параграф 5 от Делегиран регламент (ЕС) 2019/33 на Комисиятa (1).
СЪОБЩЕНИЕ ЗА ОДОБРЕНИЕТО НА СТАНДАРТНО ИЗМЕНЕНИЕ ЗА ИЗМЕНЕНИЕ НА ЕДИННИЯ ДОКУМЕНТ
„Côtes de Provence“ PDO-FR-A0392-AM04 Дата на съобщението: 7 януари 2022 г.
ОПИСАНИЕ И ОСНОВАНИЯ ЗА ОДОБРЕНОТО ИЗМЕНЕНИЕ 1.
Обособен парцелиран район на допълнителното географско наименование „Sainte-Victoire“ В глава I, дял IV, точка 2 „Обособен парцелиран район“ от продуктовата спецификация е посочена датата на одобрение от компетентния орган на обособения парцелиран район на допълнителното географско наименование „SainteVictoire“.
Вината се произвеждат от грозде, произхождащо от парцелите, разположени в географския район на производство, одобрен от компетентния национален комитет на Националния институт за произхода и качеството по време на заседанието му от 3 юни 2021 г. Това уточнение не засяга единния документ.
2.
Сортов състав В глава I, дял V, точка 1 „Сортов състав“ от продуктовата спецификация е допълнен списъкът на допълнителните сортове. — За червените вина и за вината розе: — сортовете Rousseli Rs, Caladoc N, като делът им е ограничен до 10 % от сортовия състав. — сортовете Agiorgitiko N, Calabrese N, Moschofilero Rs, Verdejo B, Xinomavro N като делът им е ограничени до 5 % от сортовия състав и до 10 % в смесите.
Наименованията на тези сортове не могат да фигурират върху етикета на вината, носещи наименованието. — За белите вина: добавя се сортът Verdejo B. Делът му е ограничен до 5 % от сортовия състав и до 10 % в смесите.
Наименованието на този сорт не може да фигурира върху етикета на вината, носещи наименованието.
Включването на тези сортове е едно от решенията, въведени от наименованието за справяне с изменението на климата и намаляването на употребата на продукти за растителната защита.
Сортовете, включени като второстепенни сортове, са в съответствие с основните характеристики на вината, носещи наименованието, и дават възможност за приспособяване към сушата и към гъбичните болести.
Те позволяват да се намали употребата на продукти за растителна защита.
Точка „Второстепенни винени сортове грозде“ от единния документ се допълва.
(1) ОВ L 9, 11.1.2019 г., стр. 2.